
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3490 


ΑΠΟΦΑΣΕΙΣ 

Αριθμ. ΔΑΕΦΚ/ΟΙΚ.498 7/Α321 

Χορήγηση επιδότησης για την κατεδάφιση επι¬ 
κίνδυνα ετοιμόρροπων κτιρίων πληγέντων από 
τον σεισμό της 12ης Ιουνίου 2017, σε περιοχές 
της Περιφερειακής Ενότητας Λέσβου της Περι¬ 
φέρειας Βορείου Αιγαίου. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.07.1978 πράξης νομοθετι¬ 
κού περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορείου Ελλάδος και ρυθμίσεως συναφών θεμάτων» που 
κυρώθηκε με το ν. 867/1979 (Α'24) και ειδικότερα τις δι- 
ατάξειςτου άρθρου 2, παρ. 2, άρθρου 3 και του άρθρου 
5, παρ. 4 της πράξεως. 

2. Τις διατάξεις των άρθρων 1 και 2 της από 26.03.1981 
πράξης νομοθετικού περιεχομένου του Προέδρου της 
Δημοκρατίας «περί αποκαταστάσεως ζημιών εκ σει¬ 
σμών 1981 και ρυθμίσεως ετέρων συναφών θεμάτων» 
που κυρώθηκε με το άρθρο πρώτο του ν. 1190/1981 
(Α'203). 

3. Τις διατάξεις του άρθρου πέμπτου του ν. 1190/1981 
(Α'203) όπως τροποποιήθηκε και συμπληρώθηκε με το 
άρθρο 1, παρ. 42 και 43 του ν. 2412/1996 (ΑΊ 23) «Με¬ 
ταφορά αρμοδιοτήτων από το Υπουργικό Συμβούλιο σε 
άλλα Κυβερνητικά όργανα και άλλες διατάξεις». 

4. Το ν. 3861/2010 (ΑΊ 12) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις». 

5. Το ν. 3469/2006 (ΑΊ 31) "ΕθνικόΤυπογραφείο, Εφη- 
μερίς της Κυβερνήσεως και λοιπές διατάξεις". 

6. Τις διατάξεις του π.δ. 13/22.04.1929 (ΑΊ53) «Περί 
επικινδύνων οικοδομών» και ειδικότερα την παρ. 2 του 
άρθρου 1, τα άρθρα 6, 7 σε συνδυασμό με την εγκύ¬ 
κλιο 6 με αρ. πρωτ. οικ 27610/21.06.2011/ΥΠΕΚΑ, που 
αφορά σε θέματα πολεοδομικού ενδιαφέροντος του 
ν. 3852/2010(Α'87) 

7. Το π.δ. 109/2014 (ΑΊ 76) «Οργανισμός του Υπουρ¬ 
γείου Υποδομών, Μεταφορών και Δικτύων». 


8. Το άρθρο 3 του π.δ/τος 70/2015 (ΑΊ 14) που αφορά 
στην ανασύσταση του Υπουργείου Υποδομών, Μεταφο¬ 
ρών και Δικτύων. 

9. Το άρθρο 4 του π.δ/τος 123/2016 (Α'208) που 
αφορά στη μετονομασία του Υπουργείου Υποδομών, 
Μεταφορών κα Δικτύων σε Υπουργείο Υποδομών και 
Μεταφορών. 

ΙΟ.Το π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

11. Το κανονιστικό διάταγμα της 6/20.9.1941 «Περί 
άρσεως κινδύνου εκ βλάβης κτιρίων λόγω πολέμου, σει¬ 
σμού και οιασδήποτε άλλης θεομηνίας». 

12. Την Δ16α/04/773/29.11.1990 (Β'746) κοινή απόφα¬ 
ση Υπουργού Προεδρίας Κυβερνήσεως και Αν. Υπουργού 
ΠΕ.ΧΩ.Δ.Ε., "Εξαίρεση διοικητικών πράξεων ή εγγράφων 
από τον κανόνα των τριών υπογραφών". 

13. Την αριθμ. ΔΑΕΦΚ/2641/Α325/18.7.2017 (Β'2584) 
κοινή απόφαση των Υπουργών Οικονομίας και Ανάπτυ¬ 
ξης, Οικονομικών, Υποδομών και Μεταφορών με θέμα 
«Οριοθέτηση περιοχών και χορήγηση στεγαστικής συν¬ 
δρομής για την αποκατάσταση των ζημιών σε κτίρια από 
τον σεισμό της 12ης Ιουνίου 2017, σε περιοχές της Περι¬ 
φερειακής Ενότητας Λέσβου της Περιφέρειας Βορείου 
Αιγαίου». 

14. Την αριθμ. οικ/1061/Α345/05.02.2002 (ΒΊ63) 
(Ορθή επανάληψη 27.2.2002) απόφαση Υφυπουργού 
ΠΕ.ΧΩ.Δ.Ε. «Προθεσμία υποβολής ενστάσεων κατά 
Πράξεων των Τομέων και Γραφείων Αποκατάστασης 
Σεισμοπαθών-Πλημμυροπαθών κ.λπ. και αιτήσεων για 
επανεξέταση κτιρίων». 

15. Τη με α.π. οικ/3165/Α321/8.8.2017 (Β'2820) από¬ 
φαση Υπουργού Υποδομών και Μεταφορών «Προθεσμί¬ 
ες και διαδικασία χορήγησης στεγαστικής συνδρομής 
για ανακατασκευή, αυτοστέγαση, αποπεράτωση και 
επισκευή κτιρίων πληγέντων από τον σεισμό της 12ης 
Ιουνίου 2017, σε περιοχές της Περιφερειακής Ενότητας 
Λέσβου της Περιφέρειας Βορείου Αιγαίου». 

16. Το με α.π. 41426/17-07-2017 έγγραφο του Δήμου 
Λέσβου με το οποίο μας ενημέρωσε ότι αδυνατεί να 
εκτελέσει τις κατεδαφίσεις. 

και επειδή, 

• είναι αναγκαία η επιτάχυνση της διαδικασίας της 
κατεδάφισης των επικίνδυνα ετοιμόρροπων κτιρίων τα 
οποία εγκυμονούν κινδύνους 

• ο οικισμός της Βρίσας μετά το συμβάν έχει καταστεί 
ως μη κατοικήσιμος στο σύνολό του, εξαιτίας των επικίν¬ 
δυνα ετοιμόρροπων κτιρίων, και θα πρέπει να επανέλθει 
σε φυσιολογικούς ρυθμούς 

• η άρση κινδύνου σε περίπτωση επικινδύνου κτιρίου 
ή τμήματος αυτού, βαρύνει τον ιδιοκτήτη. Σε περίπτωση 
αδυναμίας του, βαρύνεται ο Δήμος, ο οποίος εν προκει- 
μένω έχει δηλώσει αδυναμία διαχείρισης του συνόλου 
του έργου. 

• η Υπηρεσία Νεωτέρων Μνημείων καιΤ.Ε. Β. Αιγαίου 
σε αρκετά κτίρια για τα οποία συναινεί στην κατεδάφισή 
τους θέτει όρο «να γίνει περισυλλογή και φύλαξη των 
αξιόλογων αρχιτεκτονικών μελών (γωνιόλιθοι, περιθυ- 
ρώματα, διακοσμητικά στοιχεία κ.λπ.) του κτηρίου προ- 
κειμένου να επαναχρησιμοποιηθούν στην μελλοντική 
αποκατάστασή τους». 

• οι ιδιοκτήτες των επικίνδυνα ετοιμόρροπων κτιρίων 
είναι αναγκαίο να μεριμνήσουν για την περισυλλογή των 
προσωπικών τους αντικειμένων από κατεδαφιστέα κτί¬ 
ρια 

• απαιτούνται οι εγκρίσεις από τις συναρμόδιες Υπη¬ 
ρεσίες, για την κατεδάφιση των επικίνδυνα ετοιμόρρο¬ 
πων κτιρίων, οι οποίες είναι χρονοβόρες και ήδη μας έχει 
γνωστοποιηθεί ότι κάποια κτίρια θα χαρακτηρισθούν 
ως διατηρητέα 

• είναι πιθανή η ανάγκη διερεύνησηςτων υλοποιημέ¬ 
νων ορίων της ιδιοκτησίας σε περιπτώσεις μεσοτοιχίας 
ή και έλλειψης όμορης τοιχοποιίας. 

• λόγω των ανωτέρω δεν είναι δυνατόν να εκτιμη- 
θεί τόσο ο οριστικός αριθμός των προς κατεδάφιση 
κτιρίων, όσο και ο χρόνος ολοκλήρωσης των διαδικα¬ 
σιών 

• για τον υπολογισμό του όγκου των κατεδαφιστέων 
κτιρίων θα ληφθούν στοιχεία τόσο από τα πρωτόκολ¬ 
λα Επικινδύνως Ετοιμόρροπων Κτιρίων (Π.Α.Ε.Ε.Κ.) όσο 
και από προγράμματα καταγραφής του Πανεπιστημίου 
Αιγαίου 

• δεν είναι δυνατόν να αρχίσουν οι εργασίες επισκευής 
των επισκευάσιμων κτιρίων, αν δεν κατεδαφιστούν τα 
επικινδύνως ετοιμόρροπα κτίρια 

• πρέπει να αποκατασταθούν οι βλάβες που έχουν προ- 
κληθεί στα κτίρια από τον σεισμό της 12ης Ιουνίου 2017, 
σε περιοχές της Περιφερειακής Ενότητας Λέσβου της 
Περιφέρειας Βορείου Αιγαίου 

• για την αποκατάσταση των εν λόγω κτιρίων εγκρί- 
νεται στεγαστική συνδρομή για ανακατασκευή, αυτο¬ 
στέγαση ή αποπεράτωση η οποία χορηγείται μετά την 
κατεδάφιση των κτιρίων 

• η έκταση των ζημιών είναι μεγάλη και η πολιτεία 
οφείλει να μεριμνήσει για την ταχεία αποκατάσταση 
των κτιρίων 

• η δαπάνη για τη κατεδάφιση των επικινδύνως ετοι¬ 
μόρροπων κτιρίων έχει εγκριθεί με τη με αριθμ. πρωτ. 
ΔΑΕΦΚ/2641 /Α325/18.07.2017 (Β'2584) κοινή υπουργι¬ 
κή απόφαση, αποφασίζουμε: 

Α. ΧΟΡΗΓΗΣΗ ΕΠΙΔΟΤΗΣΗΣ ΚΑΤΕΔΑΦΙΣΗΣ - ΓΕΝΙΚΟΙ 
ΟΡΟΙ - ΤΡΟΠΟΣ ΧΟΡΗΓΗΣΗΣ 

Εγκρίνεται η χορήγηση επιδότησης για την κατεδά¬ 
φιση, έως του φυσικού εδάφους, επικινδύνως ετοι¬ 


μόρροπων κτιρίων, πληγέντων από τον σεισμό της 
12ης Ιουνίου 2017 σε περιοχές της Περιφερειακής Ενό¬ 
τητας Λέσβου της Περιφέρειας Βορείου Αιγαίου, στους 
ιδιοκτήτες κτιρίων για τα οποία έχει εκδοθεί Πρωτό¬ 
κολλο Αυτοψίας Επικίνδυνα Ετοιμόρροπου Κτίσματος 
(Π.Α.Ε.Ε.Κ.). 

Δικαιούχοι επιδότησης κατεδάφισης είναι οι ιδιοκτήτες 
κτιρίων (για όλες τις ιδιοκτησίες τους) για τα οποία έχουν 
εκδοθεί Πρωτόκολλα Αυτοψίας Επικινδύνως Ετοιμόρρο¬ 
πων Κτιρίων (Π.Α.Ε.Ε.Κ.). 

Οι δικαιούχοι, στους οποίους χορηγείται η εν λόγω 
επιδότηση κατεδάφισης, υποχρεούνται, εντός ενός (1) 
μηνός από την ημερομηνία χορήγησης (πίστωσης στο 
λογαριασμό του δικαιούχου) της 1 ης δόσης της επιδό¬ 
τησης, να ολοκληρώσουν τις εργασίες κατεδάφισης των 
Επικινδύνως Ετοιμόρροπων Κτιρίων, σύμφωνα με τους 
όρους που τίθενται από τις αρμόδιες Υπηρεσίες. 

Η επιδότηση κατεδάφισης θα υπολογιστεί σύμφωνα με 
τον όγκο του υπερκείμενου του εδάφους κτιρίου, όπως 
από το Πρωτόκολλο Αυτοψίας Επικίνδυνα Ετοιμόρροπου 
Κτίσματος (Π.Α.Ε.Ε.Κ.) που εκδόθηκε από τη Διεύθυνση 
Αποκατάστασης Επιπτώσεων Φυσικών Καταστροφών 
(Δ.Α.Ε.Φ.Κ.) και ορίζεται στο ποσό των 10 €/ιη3. 

Σε περίπτωση που τίθενται ειδικοί όροι από συναρμό¬ 
διες Υπηρεσίες που αφορούν διατήρηση όψεων ή λοι¬ 
πών στοιχείων κτιρίου, το ανωτέρω ποσό προσαυξάνεται 
σε ποσοστό 20%. 

Η επιδότηση κατεδάφισης χορηγείται σε δύο (2) ισό¬ 
ποσες δόσεις. Η χορήγηση της 1 ης δόσης εγκρίνεται με 
την έκδοση της απόφασης καθορισμού του δικαιούχου 
και η 2η δόση μετά την ολοκλήρωση των εργασιών κα¬ 
τεδάφισης, με την Βεβαίωση κατεδάφισης του κτιρίου, 
που εκδίδεται από τη ΔΑΕΦΚ. 

Β. ΠΡΟΘΕΣΜΙΕΣ 

Ορίζεται προθεσμία δεκαπέντε (15) ημερών από τη 
νόμιμη επίδοση του Πρωτοκόλλου Αυτοψίας Επικίνδυνα 
Ετοιμόρροπου Κτίσματος (Π.Α.Ε.Ε.Κ.) για την υποβολή, 
από τους/τις ιδιοκτήτες των επικινδύνως ετοιμόρρο¬ 
πων κτιρίων, αίτησης στη Διεύθυνση Αποκατάστασης 
Επιπτώσεων Φυσικών Καταστροφών (Δ.Α.Ε.Φ.Κ.) για τη 
χορήγηση επιδότησης κατεδάφισης. 

Γ. ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

1 ο στάδιο: Καθορισμός δικαιούχου επιδότησης κατε¬ 
δάφισης- 1η δόση 

Ο ιδιοκτήτης υποβάλει αίτηση για καθορισμό δικαιού¬ 
χου επιδότησης κατεδάφισης του κτιρίου του, συνοδευ- 
όμενη από τα ακόλουθα δικαιολογητικά: 

• Αντίγραφο τίτλων ιδιοκτησίας 

• Πρόσφατο πιστοποιητικό ιδιοκτησίας από το αρμό¬ 
διο Υποθηκοφυλακείο ή κτηματολογικό φύλλο από το 
αρμόδιο Κτηματολογικό γραφείο 

• Φωτοαντίγραφο αστυνομικής ταυτότητας 

• Έγγραφο από την αρμόδια Υ.ΔΟΜ., σύμφωνα με τα 
οριζόμενα στη παρ. 4, άρθρο 4, του ν. 4067/2012 (Ν.Ο.Κ.) 

• Υπεύθυνη Δήλωση του ν. 1599/1986 (με θεωρημένο 
το γνήσιο της υπογραφής) του ιδιοκτήτη όπου θα δη¬ 
λώνεται ότι οι εργασίες κατεδάφισης θα ολοκληρωθούν 
εντός ενός (1) μηνός από τη χορήγηση (πίστωση στο 
λογαριασμό του) της 1 ης δόσης 

• Υπεύθυνη Δήλωση του ν. 1599/1986 του ιδιοκτή¬ 
τη που θα δηλώνεται ο λογαριασμός τραπέζης με τον 
αριθμό ΙΒΑΝ όπου θα πιστωθεί το ποσό της επιδότησης 
κατεδάφισης και φωτοτυπία της πρώτης σελίδας του 
βιβλιαρίου τραπέζης. 

Στην περίπτωση που δεν υπάρχουν τίτλοι ιδιοκτη¬ 
σίας ο ιδιοκτήτης θα πρέπει να προσκομίσει Υ.Δ. του 
ν. 1599/1986 (με θεωρημένο το γνήσιο υπογραφής) του 
ιδίου και δύο μαρτύρων περί εικοσαετούς νομής και κα¬ 
τοχής του ακινήτου. Στις περιπτώσεις αυτές απαιτείται 
και πρόσφατο αντίγραφο μερίδας από το υποθηκοφυ¬ 
λακείο ή αντίγραφο κτηματολογικού φύλλου από το 
αρμόδιο κτηματολογικό γραφείο. 

Σε περίπτωση συνιδιοκτησίας τα ανωτέρω δικαιολο- 
γητικά θα πρέπει να υποβληθούν από όλους τους ιδιο¬ 
κτήτες. 

Στη συνέχεια η Δ.Α.Ε.Φ.Κ. εκδίδει απόφαση δικαιούχου 
επιδότησης κατεδάφισης και εγκρίνεται η χορήγηση της 
1 ης δόσης της επιδότησης κατεδάφισης. 

2ο στάδιο: Βεβαίωση κατεδάφισης πληγέντος κτιρί¬ 
ου - 2η δόση 

Ο ιδιοκτήτης υποχρεούται να υποβάλει αίτηση με¬ 
τά την ολοκλήρωση των εργασιών κατεδάφισης το 
αργότερο εντός ενός (1) μηνός από τη χορήγηση (πί¬ 
στωσης στο λογαριασμό του) της 1 ης δόσης της επιδό¬ 
τησης κατεδάφισης για την έκδοση Βεβαίωσης Κατε¬ 
δάφισης του κτιρίου συνοδευόμενη από τα ακόλουθα 
δικαιολογητικά: 

• Υπεύθυνες Δηλώσεις του ν. 1599/1986 (με θεωρημέ¬ 
νο το γνήσιο της υπογραφής) στις οποίες θα δηλώνεται 
από τον δικαιούχο και τον επιβλέποντα μηχανικό του 
έργου ότι έχουν ολοκληρωθεί οι εργασίες κατεδάφισης 
του κτιρίου έως του φυσικού εδάφους 

• Βεβαίωση ασφαλιστικής ενημερότητας του έργου 

• Αριθμό Μητρώου έργου του Τ.Ε.Ε. και παραστατικά 
αμοιβής επιβλέποντα μηχανικού. 

Η κατεδάφιση του κτιρίου θα διαπιστώνεται μετά από 
αυτοψία που θα διενεργείται από δύο (2) μηχανικούς 
της Δ.Α.Ε.Φ.Κ. και θα εκδίδεται Βεβαίωση κατεδάφισης 
σεισμόπληκτου κτιρίου έως του φυσικού εδάφους και 
στη συνέχεια θα εγκρίνεται η χορήγηση της 2ης δόσης 
της επιδότησης κατεδάφισης. 

Τα δικαιολογητικά που προσκομίζονται από τον ιδιο¬ 
κτήτη - δικαιούχο, κατ' εφαρμογή της παρούσας από¬ 
φασης, θα χρησιμοποιηθούν προκειμένου να κριθούν 
δικαιούχοι στεγαστικής συνδρομής για ανακατασκευή. 

Δ. ΓΕΝΙΚΕΣ ΔΙΑΤΑΞΕΙΣ 

1. Στην περίπτωση που κατά την ημερομηνία υποβο¬ 
λής της αίτησης δεν είναι δυνατή η προσκόμιση δικαιο- 
λογητικών που σχετίζονται με Δημόσια ή Δημοτική Αρχή 
ο ιδιοκτήτης θα υποβάλλει Υ.Δ. του ν.1599/1986, στην 
οποία θα δηλώνει ότι έχει ήδη προβεί στην υποβολή 
αίτησης (παρ. 4 του παρόντος κεφ.) για την έκδοση των 
προαναφερόμενων δικαιολογητικών. 

2. Κατά τον έλεγχο των δικαιολογητικών από τον αρ¬ 
μόδιο υπάλληλο και εφόσον προκύψει στα στάδια χο¬ 
ρήγησης της επιδότησης κατεδάφισης αναγκαιότητα δι¬ 
όρθωσης ή συμπλήρωσης δικαιολογητικών η Υπηρεσία 
θα ενημερώνει τον ιδιοκτήτη εγγράφως, προκειμένου να 


προσκομίσει τα δικαιολογητικά αυτά εντός των κατά πε¬ 
ρίπτωση προθεσμιών. Αν η αναγκαιότητα διόρθωσης ή 
συμπλήρωσης δικαιολογητικών προκύπτει μετά τη λήξη 
των προθεσμιών αυτών η Υπηρεσία θα ενημερώνει τον 
ιδιοκτήτη εγγράφως (με απόδειξη παραλαβής) ότι έχει 
προθεσμία δεκαπέντε (15) ημέρες από την παραλαβή 
της έγγραφης ενημέρωσης για τη προσκόμιση των εν 
λόγω δικαιολογητικών, διαφορετικά η αίτηση θα τίθεται 
στο αρχείο με απόφαση του Προϊσταμένου της αρμόδιας 
Υπηρεσίας. 

3. Η αδυναμία υποβολής απαιτούμενων δικαιολο- 
γητικών για τα δύο στάδια της ανωτέρω διαδικασίας, 
οφειλόμενη σε λόγους (κωλύματα) ανεξάρτητους της 
θέλησης του ιδιοκτήτη, θα γνωστοποιείται στην αρμόδια 
Υπηρεσία με Υ.Δ. του ν. 1599/1986, πριν τη λήξη των προ¬ 
θεσμιών. Στη συνέχεια και μετά τη λήξη των προθεσμιών 
η αρμόδια Υπηρεσία θα ενημερώνει εγγράφως τον ιδιο¬ 
κτήτη ότι δεν είναι δυνατή η συνέχιση της διαδικασίας 
για την επιδότηση της κατεδάφισης. Μετά την άρση του 
κωλύματος (και εφόσον πληρούνται τα αναφερόμενα 
στη παρ. 4 του παρόντος κεφαλαίου) και ύστερα από 
αίτηση του ιδιοκτήτη συνοδευόμενη από τα σχετικά δι- 
καιολογητικά θα εξετάζεται από τη ΔΑΕΦΚ η δυνατότητα 
χορήγησης παράτασης και εκδίδεται σχετική απόφαση. 
Η αίτηση του ιδιοκτήτη πρέπει να υποβληθεί εντός 15 
ημερών από την ημερομηνία έκδοσης των σχετικών 
δικαιολογητικών από τα οποία αποδεικνύεται η ημερο¬ 
μηνία άρσης του κωλύματος. 

Κωλύματα θεωρούνται οι διαφορές μεταξύ πολίτη και 
δημοτικής ή δημόσιας αρχής, οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικαστική 
διανομή του και η καθυστέρηση υποβολής δικαιολογη- 
τικών λόγω ανωτέρας βίας ή οφειλόμενη σε υπαιτιότητα 
δημοτικής ή δημόσιας αρχής. 

Η χορηγούμενη παράταση θα υπολογίζεται ως το χρο¬ 
νικό διάστημα από την ημερομηνία που προκύπτει το 
κώλυμα μέχρι την ημερομηνία λήξης των κατά περίπτω¬ 
ση προθεσμιών ή την ημερομηνία άρσηςτου κωλύματος 
εφόσον γίνει πριν τη λήξη των προθεσμιών. 

4. Στις περιπτώσεις που απαιτείται η προσκόμιση εγ¬ 
γράφου από άλλη δημόσια υπηρεσία που για την έκ¬ 
δοσή του απαιτείται αίτηση από τον ενδιαφερόμενο 
(είτε ως απαιτούμενο δικαιολογητικά για τη χορήγηση 
επιδότησης κατεδάφισης είτε ως δικαιολογητικού για 
την αιτιολόγηση κωλύματος) ο ενδιαφερόμενος οφείλει 
να έχει υποβάλει την αίτηση για την έκδοσή του εντός 
των κατά περίπτωση προθεσμιών. Η παρούσα διάταξη 
αφορά τις παραγράφους 1 και 3 του παρόντος κεφα¬ 
λαίου. 

5. Ο προσδιορισμός των στοιχείων των κτηρίων που 
πρόκειται να επαναχρησιμοποιηθούν και η ορθή εφαρ¬ 
μογή των παρατηρήσεων των συναρμόδιων για γνω¬ 
μοδότηση οργάνων που αναγράφονται στο Π.Α.Ε.Ε.Κ., 
γίνεται με ευθύνη του επιβλέποντος μηχανικού, με 
δήλωσή του, που επισυνάπτεται στα δικαιολογητικά 
που προσκομίζονται κατά τις διατάξεις της παραγρά¬ 
φου 4 του άρθρου 4 του ν. 4067/2012 (Α'79), όπως 
ισχύει. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3490/05.10.2017 


Τα στοιχεία των κτιρίων που πρόκειται να επαναχρη- 
σιμοποιηθούν συλλέγονται με ευθύνη του επιβλέποντος 
μηχανικού και φυλάσσονται στον χώρο που έχει υποδει¬ 
χθεί από τον Δήμο Λέσβου. Η δαπάνη για τις υπηρεσίες 
φύλαξης θα βαρύνει τον προϋπολογισμό του Υπουργεί¬ 
ου Υποδομών και Μεταφορών. 

6. Τα λοιπά απόβλητα κατεδάφισης απομακρύνονται 
από τον χώρο κατεδάφισης σε εφαρμογή της με αριθμ. 
36259/1757/Ε103/2010 (Β' 1312) κοινής υπουργικής 
απόφασης «Μέτρα, όροι και πρόγραμμα για την εναλ¬ 
λακτική διαχείριση των αποβλήτων από εκσκαφές, κα¬ 
τασκευές και κατεδαφίσεις (ΑΕΚΚ)». Αρμόδιος για την 
εναλλακτική διαχείριση του συνόλου των κατεδαφίσεων 
θεωρείται ο Δήμος Λέσβου. Η δαπάνη για τον σκοπό 
αυτό θα βαρύνει τον προϋπολογισμό του Υπουργείου 
Υποδομών και Μεταφορών. 

Σε περίπτωση κατάθεσης ανακριβών δηλώσεων ή μη 
εκπλήρωσης των υποχρεώσεων που καθορίζονται με την 
παρούσα απόφαση ο ιδιοκτήτης θα υπόκειται πέρα από 


τις νόμιμες κυρώσεις, σε επιστροφή έντοκα του ποσού 
επιδότησης κατεδάφισης. 

Η απόφαση αυτή δεν προκαλεί δαπάνη σε βάρος 
του Κρατικού Προϋπολογισμού δεδομένου ότι έχει 
προϋπολογιστεί στην με την αριθμ. Δ.Α.Ε.Φ.Κ./2641/ 
Α325/18.07.2017 (Β'2584) κοινή απόφαση των Υπουρ¬ 
γών Οικονομίας και Ανάπτυξης, Οικονομικών, Υποδο¬ 
μών και Μεταφορών με θέμα «Οριοθέτηση περιοχών 
και χορήγηση στεγαστικής συνδρομής για την απο¬ 
κατάσταση των ζημιών σε κτίρια από τον σεισμό της 
12ης Ιουνίου 2017, σε περιοχέςτης Περιφερειακής Ενό¬ 
τητας Λέσβου της Περιφέρειας Βορείου Αιγαίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Οκτωβρίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 

